**Biopsi ry:n hallituksen kokous 8/2021**

**Discord, 13.4.2021 kello 18.00**

**Läsnä:** Frans Ek, Lauri Seppälä, Laura Lassila, Kaisla Walls, Jenni Keränen, Jenni Rapakko, Essi Koho, Tuulikki Suomela

**Lisäksi:** Antti Kiviaho, Iida Salonen, Emmi Eskelinen, Emma Pesu

**Pöytäkirja:**

1. **Kokouksen avaus**

Kokous avattiin ajassa 18:02

1. **Kokouksen toteaminen lailliseksi ja päätösvaltaiseksi**

Kokous todettiin lailliseksi ja päätösvaltaiseksi Fransin sekoilusta huolimatta.

1. **Kokouksen järjestäytyminen**
2. **Ääntenlaskijoiden ja pöytäkirjantarkastajien valinta**

Ääntenlaskijoiksi ja pöytäkirjantarkastajiksi valittiin Laura Lassila ja Kaisla Walls.

1. **Esityslistan hyväksyminen työjärjestykseksi**

Esityslista hyväksyttiin työjärjestykseksi sellaisenaan.

1. **Ilmoitusasiat**

Alumnilomake on valmis ja ensimmäiset alumnitkin ovat jo ilmoittautuneet.

1. **Raha-asiat**
2. **Varallisuus**

Biopsin pankkitilillä on 14 239,91 €.

1. **Talousarvio 2021**

Talousarvio on tehty sillä oletuksella, että syksyä kohden pandemiatilanne helpottaa, jolloin tapahtumia ja excursioita voitaisiin järjestää normaalisti. Budjetissa on myös huomioitu se, ettei kahvituksia välttämättä voida järjestää tänä vuonna. Biopsilla on onneksi säästöjä. Merkittävimpiä asioita budjetissa ovat tapahtumat, kotimaan excursio ja vujut. Talousarvioon päätettiin lisätä oma budjetti koulutuspolitiikalle.

1. **Sähköisesti hyväksytyt**

Seuraava maksu hyväksyttiin Slackin kautta:

1. Suncomet Oy – Nettisivumenoja, Biopsi.fi -domain 21€

Laskua ei ikinä tullut rahastonhoitajan omaan sähköpostiin, vaikka päivitetyt yhteystiedot on annettu yritykselle.

1. **Hyväksyttävät**

Hyväksyttäviä menoja ei ole.

1. **Korvattavat**

Korvattavia menoja ei ole.

1. **KopoSopo**
2. **Pääaineinfo**

Viime viikon pääaineinfossa esiteltiin kandeille tutkinto-ohjelmamme kaikki maisterisuuntaukset sekä vastuuprofessorien että maisteriopiskelijoiden näkökulmasta. Tapahtumassa kysyttiin hyviä kysymyksiä ja tapahtuma koettiin hyväksi. Tapahtuma voitaisiin järjestää seuraavinakin vuosina.

1. **Fuksien Kopoinfo**

Ensi syksyn tervetuloviikon aikataulua tulisi alkaa selvittää, jotta kopoinfo saadaan aikataulutettua.

Graduinfossa on tarkoitus saada opetushenkilökunnalta ohjeet siitä, mikä on gradu ja miten se tehdään. Opiskelijapuhujat voisivat kertoa, millaista gradun tekeminen on. Ehdotettiin, että etsitään jo valmistuneita opiskelijoita, mieluiten joku, joka teki gradun yrityspuolella ja joku, joka teki gradun tutkimuspuolelta. Vastavalmistuneita voitaisiin rekrytoida rekisteröityneistä alumneista. Vastavalmistuneiden rekrytoiminen on kuitenkin haastavaa, joten tämän suunnitelman varaan ei kannata laskea.

1. **Varajäsen TO-suunnitteluryhmään**

Varajäsen TO-suunnitteluryhmään on löydetty.

1. **Tapahtumat**
2. **Menneet**

Tapahtumia ei ole ollut viime kokouksen jälkeen.

1. **Tulevat**
2. **Yritysetäkahvit 16. ja 19.4.**

Kaikki tapahtumaan alustavasti halunneet yritykset yhtä lukuunottamatta tulevat olemaan edustettuina. Fimlab ei ikävä kyllä osallistu.

Talviriehaan osallistuneista yhdeksälle tarvitaan palkinto. Harkittiin kerhikseltä löytyvien pian vanhentuvien patukoiden käyttämistä palkintoina.

1. **Biopsiskaba – Wappu edition**

Tapahtumatiimin ensimmäisen vuoden opiskelijat ovat ottaneet vastuun tapahtumasta, luvassa on hienoja tehtäviä. Huomattiin kuitenkin, että tapahtuma on samana päivänä kuin Biopsin sääntömääräinen kevätkokous. Kevätkokousta päätettiin siirtää tuntia aikaisemmaksi, jotta kaikki halukkaat voisivat osallistua sekä kokoukseen että wapputapahtumaan.

1. **Wappusitsit**

Tapahtuman järjestäminen sujuu hyvin, toast masterit on valittu. Ilmoittautuneita on jo paljon, mikä on odotettavissa kolmen ainejärjestön tapahtumalta. Haalarimerkkejä haluaa niin moni, että niiden tilaaminen tulee olemaan kannattavaa.

1. **Biopsin Wappupiknik**

Puheenjohtajan puhe tapahtumassa tulee olemaan lyhyt ja ytimekäs. Puhe pidetään teamsissa, sillä kenenkään ei tarvitse luoda uusia tunnuksia päästäkseen kuuntelemaan. Tapahtuma ajateltiin alun perin järjestää 1.5., mutta päivämääräksi päätettiinkin valita 30.4. on perinteisempi päivämäärä wappupiknikille. Wappupiknikillä on perinteisesti Biopsin panoseuran simaa, mutta tänä vuonna sitä ei ole tehty eikä panoseuran toiminta ole muutenkaan ollut aktiivista pandemian aikana.

Biopsi jakaa taphtumassa ilmaista skumppaa ja simaa, jotka kustannetaan tapahtumabudjetista. Lisäksi tarjotaan Latten sponsoroimia munkkeja. Kokoontumisrajoitus on kuitenkin edelleen 6, ja on riski, että ihmiset kerääntyvät, kun ilmaisia tarjottavia jaetaan. Jaettavien asioiden hakua voi porrastaa riskin minimoimiseksi. Tapahtumasta tiedottaessa korostetaan, että mikäli osallistujat käyttävät haalareita, he edustavat Biopsia ja heiltä vaaditaan pandemiarajoitusten ja suositusten tarkkaa noudattamista.

1. **Amazing race**

Tapahtuma järjestetään yhdessä Loimun ja Spatikan kanssa ja siihen osallistutaan noin neljän hengen joukkueita. Pandemiaturvallisuuden vuoksi rastit eivät ole ydinkesekustassa ja lähtöjä porrastetaan. Tapahtuma on ilmainen ja palkinnot kustannetaan tapahtumabudjetista.

Pidettiin tauko ajassa 19:19.

Jatkettiin kokousta ajassa 19:24.

1. **Some-asiaa**

Kaikista hallituslaisista tarvitaan yksilökuvat instagram story julkaisuja varten. Lisäksi hallituslaisten my day tarinat voisi aloittaa seuraavana torstaina. Somevastaava Emma Pesu aloittaa ja yrityssuhdevastaava Essi Koho tekee omansa seuraavana perjantaina. Maanantaina vuorossa on koulutuspoliittinen vastaava Jenni Keränen, tiistaina tuutorivastaava Kaisla Walls, keskiviikkona sihteeri Tuulikki Suomela ja puheenjohtaja Frans Ek perjantaina. My day postaukset tehdään kaksikielisesti. Emma Pesun tulisi päästä Treyn tiedotuskanavalle, jotta somevastaavuus sujuisi paremmin. Treyn sivuilta voi liittyä tiedotuskanaville tai voi lähettää sähköpostia kutsulinkin saamiseksi.

1. **Toimintasuunnitelma**

Toimintasuunnitelma näyttää hyvältä, laitamme sen kevätkokouksen kutsuun liitteeksi.

1. **Kevätkokous 2021**

Pohja kevätkokouksen asialistalle on tehty, toimintakertomus on valmis ja talousdokumentit ovat kunnossa. Kokouksessa Frans Ek toimii todennäköisesti puheenjohtajana ja Tuulikki Suomela sihteerinä. Osiossa, jossa hallitukselle myönnetään tili- ja vastuuvapaus, kaikki edellisiin hallituksiin kuuluneet joutuvat poistumaan, jolloin Frans Ek ei voi toimia puheenjohtajana. Hallituksen varapuheenjohtaja Lauri Seppälä todennäköisesti hoitaa asian. Kokouksessa käydään läpi toiminnantarkastajien lausunto, toimintasuunnitelma ja talousarvio. Toimintasuunnitelma tulee tänään valmiiksi, samoin talousarvio. Myös jäsenmaksun suuruudesta puhutaan, mutta muutoksia ei hallituksen puolesta esitetä. Sääntömääräisiä kokouksia koskevien sääntöjen muuttamisesta keskustellaan, ideana on kirjata etäosallistumismahdollisuus Biopsin sääntöihin seuraavan pandemian tai muun tilanteen varalle. Muutos ei olisi yhdistyslain vastainen.

1. **Nettisivujen domainien irtisanominen**

Emme tiedä, mikä bioteknologia.net domain on ja todennäköisesti irtisanomme sen.

1. **META**

Liikuntavastaava Lotta Kulmalalla oli vanhentuvia patukoita parempi idea talviriehan palkinnoksi. Ideana on antaa sähköisiä jäätelölahjakortteja, jolloin vältetään fyysinen kontakti palkintoa antaessa.

Treyn puheenjohtajapäivä pidettiin ja tapahtuman diat on laitettu sähköpostiin.

Pöytäkirjojen sähköistä allekirjoittamista harkittiin, mutta toistaiseksi hoidetaan allekirjoittaminen fyysisesti Arvolla.

1. **Seuraavan kokouksen ajankohta**

Seuraavan kokouksen ajankohdaksi sovittiin 28.4. klo 17:00.

1. **Kokouksen päätös**

Kokous päätettiin ajassa 20:18.